આ સપ્તાહે તા 30 અને 1 દરમિયાન યશ, પ્રતિષ્ઠા અને માન-સન્માનમાં વધારો થશે. પ્રોફેશનલ મોરચે હિંમત અને ધીરજથી કાર્ય પાર પાડશો. આપની કાર્યક્ષમતામાં વધારો થશે. કોઈ માનનીય કે પ્રતિષ્ઠિત વ્યક્તિથી ઓળખાણ થશે અને તેમની સાથે મૈત્રી સંબંધોની શક્યતા પણ બનશે. તા 2 અને 3 દરમિયાન આર્થિક દૃશ્ટિએ સમય ઉત્તમ છે. આપની ઈચ્છા પુરી થવાનો સમય છે. મોજશોખ પુરા કરવા માટે તમે ખર્ચ કરવામાં પાછા નહીં પડો. વ્યાપારમાં ધન લાભ થશે. આ સમયમાં તમે પરિવાર અથવા પોતાના માટે વસ્ત્રો અથવા ગૃહ સજાવટ માટે કોઈ ખરીદી કરો તેવી શક્યતા પણ છે. લોકો આપની બુદ્ધિમતાની પ્રશંસા કરશે. આપના કામકાજને વધારવા માટે આપ નવું આયોજન કરશો. તા 4 અને 5 દરમિયાન આપની રાશિથી 12માં સ્થાનમાં ચંદ્ર હોવાથી આપને કષ્ટ અને પરેશાનીનો સામનો કરવો પડશે. મનમાં અશાંતિ રહેશે. ભાઈઓ સાથે વિવાદ થશે. કોઈ જગ્યાએથી આપનું થતું કાર્ય અટકશે. આપના સ્વાસ્થ્યનું ધ્યાન રાખવું. તા 6 થી ફરી સમય ધીરે ધીરે પરિવર્તન થશે. સ્વાસ્થ્ય સંબંધી પરેશાનીમાંથી રાહત મેળવશો. આપના પ્રણય સંબંધમાં ઉતાર ચઢાવ રહેશે.